Alenka v krajine bodliakov - Moravčík Jakubovec, Jozef, slovenský autor poézie pre deti 10. 5. 1951 vlastným menom - Jozef Moravčík; Moravčíková, Alena (Bratislava Nebojsa s.r.o., 2006)
Jozef Moravčík Jakubovec, autor poézie pre deti aj pre dospelých, ani tentoraz nezaprel v sebe blízky vzťah k ľudovej slovesnosti, k riekankam, prísloviam či úsloviam. Nimi inšpirovaný prihovára sa najmenším čitateľom najnovšou knižkou úsmevných veršov s vtipným názvom. Vo veršoch upútajú viaceré poetické obrazy, primerané vnímavosti detského čitateľa (za všetky uvediem aspoň tento: "Hviezdy sa trbliecu / ako tráva zrána, / v každej kvapke rosy / je do neba brána"). V niektorých veršoch zaznie ekologická problematika (Lepší vzduch), v iných autor ľ opäť primeranou formou ľ si to kriticky namieri na reklamu a azda prispeje k tomu, aby sa už deti naučili rozpoznať jej účinky: "Čaká ťa však rana z dela - / sladký jogurt jogobela. / Čaká ťa / rana z dela reklamy. / Nič sa neboj, / padneš pekne do slamy."

Úsmevné a hravé veršíky rozvíjajú detskú fantáziu, schopnosť humorného a zároveň objavného pohľadu na svet. K tomu prispievajú aj zrozumiteľné, detskému videniu blízke ilustrácie Alenky Moravčíkovej.
Keywords: slovenská literatúra; literatúra pre deti; poézia; veľké písmená; pre čitateľov od 6 rokov